লুৎফর রহমান (মুসলিম পণ্ডিত)
মুহাম্মদ লুৎফর রহমান (২ ফেব্রুয়ারি ১৯৪০ - ৩ মার্চ ২০২৪) বাংলাদেশের একজন আলেম, ইসলামিক বক্তা, গবেষক ও বাংলাদেশ মাজলিসুল মুফাসসিরিনের কেন্দ্রীয় সভাপতি ছিলেন। তিনি ২০২৪ সালের ৩ মার্চ রোজ রবিবার দুপুর ২টা ৫৪ মিনিটে রাজধানীর ইবনে সিনা হাসপাতালে ইন্তেকাল করেছিলেন। তিনি বাংলাদেশ ও বিশ্বের বিভিন্ন দেশের ওয়াজ মাহফিলে সমসাময়িক বিভিন্ন বিষয় নিয়ে মুসলমানদের সচেতন করতেন।